Lietuvos TSR himnas

Lietuvos Tarybų socialistinės respublikos (LTSR) himnas – Lietuvos TSR himnas nuo 1950 iki 1988 metų. Muziką himnui parašė kompozitoriai Balys Dvarionas ir Jonas Švedas, žodžius parašė Antanas Venclova.

Po Josifo Stalino mirties antrojo posmo žodžiai buvo pakeisti Vacio Reimerio, nes buvo uždrausta minėti Stalino vardą.

 Tekstas 
1950-19561978-1988Tarybinę Lietuvą liaudis sukūrė,
Už savąją laisvę kovojus ilgai.
Kur Vilnius senasis, kur Baltijos jūra,
Ten klesti mūs miestai, derlingi laukai.

Priedainis:
Tarybų Sąjungoj šlovingoj,
Tarp lygių lygi ir laisva,
Gyvuok per amžius, būk laiminga,
Brangi Tarybų Lietuva!

Į laisvę mums Leninas nušvietė kelią,
Padėjo kovoj didi rusų tauta.
Mus Stalinas veda į laimę ir galią,
Tautų mūs draugystė kaip plienas tvirta.

Priedainis

Šalis mūs galinga, nebijom pavojų,
Apginsim Tėvynę nuo priešų visų.
Mes žengiam pirmyn į didingą rytojų
Skaidriuos spinduliuos komunizmo šviesų.

PriedainisTarybinę Lietuvą liaudis sukūrė,
Už laisvę ir tiesą kovojus ilgai.
Kur Vilnius, kur Nemunas, Baltijos jūra,
Ten klesti mūs miestai, derlingi laukai.

Priedainis:
Tarybų Sąjungoj šlovingoj,
Tarp lygių lygi ir laisva,
Gyvuok per amžius, būk laiminga,
Brangi Tarybų Lietuva!

Į laisvę mums Leninas nušvietė kelią,
Padėjo kovoj didi rusų tauta.
Mus Partija veda į laimę ir galią,
Tautų mūs draugystė kaip plienas tvirta.

Priedainis

Tėvynė galinga, nebijom pavojų,
Tebūna padangė taiki ir tyra.
Mes darbu sukursim didingą rytojų,
Ir žemę nušvies komunizmo aušra.

Priedainis

 Pastabos 

 Nuorodos 
 MIDI file 
 Vokalinė versija, mp3
 Instrumentinė versija, mp3

Kategorija:Lietuvos TSR
Kategorija:TSRS atributika
Kategorija:Himnai